Naujas prekės ženklas Lietuvoje: „Avitela“ ir „Elektromarkt“ tampa „Elesen“

**Suvieniję per daugiau nei 30 metų sukauptą patirtį ir žinias, „Avitela“ bei „Elektromarkt“ žengia į naują veiklos etapą ir tampa elektronikos ir buitinės technikos prekių parduotuvių ženklu „Elesen“.**

Naujasis prekės ženklas „Elesen“ apjungia 24 modernių fizinių parduotuvių tinklą visoje Lietuvoje ir žymi platesnę mažmeninės prekybos transformaciją, reprezentuojant naujos kartos apsipirkimo patirtį – orientuotą į pirkėją, patogumą ir kokybę.

„Suvieniję patirtį, žinias ir modernią viziją, žengiame į naują veiklos etapą su aiškiu tikslu – kurti vertę klientui, kurią jis pajustų kiekviename apsilankyme. Tikiu, kad „Elesen“ vardas taps artimas kiekvienam, ieškančiam patikimo elektronikos ir buitinės technikos prekybininko“, – sako „Elesen“ vadovas Paulius Lingys.

Prekės ženklo atnaujinimas žymi naujo etapo pradžią po metus trukusio įmonės transformacijos proceso, kurio metu buvo centralizuota logistika, sistemos perkeltos į tarptautinės mažmeninės prekybos grupės techninę infrastruktūrą, atnaujintas prekių asortimentas ir įgyvendinti kiti reikšmingi pokyčiai.

„Įvykdyta verslo transformacija buvo didelis žingsnis į priekį: sustiprinome orientaciją į klientą, tapome greitesni, lankstesni, geriau suprantantys pirkėjų poreikius. Pokyčius netruko pastebėti ir patys klientai – teigiamus rezultatus matome beveik visuose veiklos rodikliuose. Taigi per pastaruosius metus prekybos tinklui pasikeitus iš esmės, nusprendėme atnaujinti ir prekės ženklą – kad jis aiškiai atspindėtų, kuo tapome, ir kalbėtų su klientu vieningu, atpažįstamu balsu”, – sako P. Lingys.

Kartu su atnaujintu prekės ženklu pristatomas ir visiškai naujas bei moderniausias mažmeninės prekybos konceptas Baltijos šalyse, sukurtas originalaus „IKEA“ parduotuvių plano kūrėjų.

„Unikalaus koncepto „Elesen“ parduotuvėse didžiausią dėmesį skiriame pirkėjui ir tai atsispindi kiekviename žingsnyje – nuo sklandaus klientų aptarnavimo, kiekvieno individualiems poreikiams pritaikytų pasiūlymų ir ekspertų patarimų, iki daugiakanalės integracijos, patogaus prekių atsiėmimo užsisakius internetu ir gausybės papildomų paslaugų, kurias teikiame“, – teigia P. Lingys.

Pirmoji ir didžiausia novatoriško, pirkėjo patirtimi grįsto koncepto elektronikos ir buities technikos prekių parduotuvė Baltijos šalyse duris jau atvėrė „Panorama“ prekybos centre, Vilniuje. Gegužės 8–11 dienomis čia apsilankiusiųjų laukia ypatingi pasiūlymai ir pramogos.

**Apie „Elesen”:**

*Prekės ženklas „Elesen“ priklauso tarptautinei mažmeninės prekybos grupei, veikiančiai Lietuvoje, Latvijoje ir Estijoje. Baltijos šalyse grupė valdo 45 parduotuves, turi didelę patirtį el. prekyboje, garantinio aptarnavimo srityje ir valdo didžiausią elektros prekių sandėlį Baltijos šalyse, užtikrinantį plataus asortimento prieinamumą ir patikimą prekių pristatymą.*

**Daugiau informacijos:**

Ugnė Radikienė

„Elesen“ prekės ženklo vadovė

Mob. +370 603 23199

El. p. [ugne.radikiene@elesen.lt](mailto:ugne.radikiene@elesen.lt)